alpine foldesoner
Store norske leksikon,Realfag,Geologi,Geomorfologi
Alpine foldesoner er en fellesbetegnelse for alle de fjellkjedene som ble dannet samtidig med Alpene i siste del av mesozoikum og i tertiær.
Alpine foldesoner finnes der hvor platene i jordskorpen støter sammen. Disse bevegelsene pågår ennå (se platetektonikk). Jordens høyeste fjell ligger i alpine foldesoner, dels fordi de ble så nylig dannet at forvitringen ennå ikke har fått slitt dem ned, dels fordi hevningene og jordskorpebevegelsene ennå fortsetter.I vest omfatter alpine foldesoner Alpene, Atlasfjellene, Sierra Nevada (i Spania), Pyreneene og Appenninene. Mot øst fortsetter alpine foldesoner i flere grener over Karpatene, Krim, Kaukasus og Lilleasia til Iran. Grenene møtes igjen i Pamir, men sprer seg så i Himalaya og mot nord. Alpine foldesoner fortsetter ned gjennom deler av Sørøst-Asia og går videre over i foldebeltet på begge sider av Stillehavet: nordover til Kamtsjatka over Japan, og sørover langs Amerikas vestkyst til Antarktis.Navnet er etter Alpene, der de er særlig godt undersøkt. Les mer i Store norske leksikon geomorfologi geologi fjell